راجیو گاندھی

راجیو گاندھی بھارت کے پانچویں وزیر اعظم تھے۔ وہ جواہر لعل نہرو کے نواسے اور اندرا گاندھی کے بیٹے تھے۔ راجیو گاندھی 20 اگست، 1944ء کو ممبئی میں پیدا ہوئے۔ تعلیم 1960ء میں انھوں نے دون اسکول دہرادون سے سینیر کیمبرج پاس کیا اور 1960ء میں اعلیٰ تعلیم کے لیے برطانیہ کا سفر کیا۔ 1963ء میں انھوں نے میکنیکل انجینیئرینگ کے لیے ٹرینیٹی کالج کیمبرج میں داخل ہوئے۔ یہاں سونیا میانو ایک اطالوی سے ملاقات ہوئی جو کیمبرج کے تدریس زبان کے اسکول میں زیر تعلیم تھیں اور 1965ء میں سونیا میانو سے شادی کی۔ عملی زندگی 1968ء انڈین ایر لائنس میں بحیثیت پائلٹ شامل ہوئے۔۔ 11 مئی 1981ء سیاست میں شامل ہوئے۔ کانگریس کی ابتدائی رکنیت حاصل کی۔۔ 15 جون 1981ء امیٹھی پارلیمانی حلقہ سے ممبر پارلیمنٹ منتخب ہوئے۔ 2 فروری 1983ء کانگریس کے جنرل سکریڑی مقرر ہوئے۔ 31 اکتوبر 1984ء اپنی والدہ اندرا گاندھی (جو اس وقت ہندوستان کی وزیر اعظم تھیں ) کے قتل کے بعد ہندوستان کے وزیر اعظم بنے۔۔ نومبر 1984ء راجیو گاندھی کی قیادت میں کانگریس واضح اکثریت سے اقتدار میں واپس آئی۔ 31 دسمبر 1984ء دوسری بار ہندوستان کے وزیر اعظم کی حیثیت سے حلف لیا۔ 24 جولائی 1985ء آسام کے مسئلے کے حل کے لیے مصالحتی میمورنڈم پر دستخط کیے۔ 15 دسمبر 1985ء بییونڈ وار (Beyond war ) فاؤنڈیشن سے، بییونڈ وار (Beyond war ) ایوارڈ قبول کیا۔ 4 اگست 1986ء کامن ویلتھ، اجلاس لندن میں حصہ لیا۔ 8 اگست 1986ء میکسیکو میں ( Peace and disarmament ) امن اور ترک اسلحہ پر 6 ملکوں کی میٹنگ میں حصہ لیا۔ 1 ستمبر 1986ء ہرارے میں آٹھویں ناوابستہ اجلاس میں شریک ہوئے۔ 10 ستمبر 1986ء نکاراگوا کے اعلیٰ ترین اعزازAugusto Caesar Sandini order سے سرفراز کیے گئے۔ 29 جولائی 1987ء سری لنکا کے ساتھ ایک معاہدہ پر دستخط کیے۔ نومبر 1989ء پارلیمنٹ میں حزب مخالف کے لیڈر چنے گئے۔ 21 مئی 1991ء سری پیرومبدور( تامل ناڈو) میں کانگریس پارٹی کی انتخابی مہم کے دوران میں بم دھماکے میں ہلاک ہوئے۔24 مئی 1991ء آخری سفر۔17 جون 1991ء انتقال کے بعد ہندوستان کے سب سے بڑے اعزاز“بھارت رتن“سے نوازے گئے۔ 6 جولائی 1991ء محترمہ سونیا گاندھی نے یہ ایوارڈ وصول کیا۔ مزید دیکھیے گاندھی حوالہ جات بیرونی روابط